Sagunt signarà un conveni amb la comarca per a coordinar actuacions i fomentar l'ocupació
27 d’octubre 2016

![Imagen 1](/media/iugfo4mz/84-teresa-garcia.jpg)

![](/media/tfaduczq/84-pleno.jpg)

El ple municipal ha aprovat la voluntat i la disposició perquè l'Ajuntament de Sagunt al costat d'altres ajuntaments, mancomunitats i agents socials de la comarca es coordinen i actuen conjuntament en matèria d'ocupació i desenvolupament local. Fruit d'aquesta disposició, se subscriurà un conveni entre totes les parts que permetrà coordinar polítiques i recursos per a afavorir les actuacions tendents a la creació d'ocupació, el diàleg social i la cooperació permanent, donant una resposta clara a les necessitats dels col·lectius més desfavorits. Així ho va aprovar el Ple Ordinari celebrat aquest dimarts, 25 d'octubre, amb els vots favorables de l'equip de govern (Compromís, EU, ADN Morvedre) i del PSOE. Es van abstindre PP, IP i Ciutadans. 

 Aquesta actuació comptarà també amb els agents clau, públics i privats, de la comarca com a mitjà per a coordinar polítiques i recursos per a afavorir les actuacions tendents a la creació d'ocupació. Demà, 28 d'octubre, es reuniran els representants dels diferents sectors per a establir el contingut del conveni i les actuacions generals a emprendre.

 El text de l’acord arreplega que “**la recent possibilitat que ofereix la Generalitat Valenciana per a finançar i donar suport a actuacions concertades en aquestes matèries, ofereix un nou marc que facilita l'actuació concertada de les administracions locals i els agents econòmics i locals per a treballar conjuntament en la lluita contra l'atur i el desenvolupament local**”.

![](/media/rvkn41lo/84-pleno2.jpg)  

*   [](http://www.facebook.com/sharer.php?u=https://aytosagunto.es/va/actualitat/sagunt-signara-un-conveni-amb-la-comarca-per-a-coordinar-actuacions-i-fomentar-l-ocupacio/ "Facebook")
*   [](http://twitter.com/share?url=https://aytosagunto.es/va/actualitat/sagunt-signara-un-conveni-amb-la-comarca-per-a-coordinar-actuacions-i-fomentar-l-ocupacio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-signara-un-conveni-amb-la-comarca-per-a-coordinar-actuacions-i-fomentar-l-ocupacio/ "Linked In")
*   [](mailto:?body=https://aytosagunto.es/va/actualitat/sagunt-signara-un-conveni-amb-la-comarca-per-a-coordinar-actuacions-i-fomentar-l-ocupacio/)